b'\n_START_ARTICLE_\nJugoslovanska kraljeva vojna mornarica\n_START_SECTION_\nImena in oznake plovil\n_START_PARAGRAPH_\nV Jugoslovanski kraljevi vojni moranici so prva imena oz. oznake dobila tista plovila, ki so jih po prvi svetovni vojni kot vojni plen prejeli od nekdanje avstro-ogrske vojne mornarice. Nova imena so imela nacionalni pomen, dodeljene oz. spremenjene pa so bila tudi oznake, ki so jih plovila imela \xc5\xbee prej._NEWLINE_Prva imena su dobila plovila re\xc4\x8dne flotilje, na katerih so bile jugoslovanske posadke \xc5\xbee od leta 1919. Tako so monitorji dobili imena jugoslovanskih rek Drave, Morave, Save, Vardarja, dva dodatna monitorja pa imena Drina in So\xc4\x8da. Dva re\xc4\x8dna patruljna \xc4\x8dolna sta bila imenovana Bregalnica in Neretva. Ta dva dodatna monitorja in re\xc4\x8dna patrolna \xc4\x8dolna so bili leta 1921 odvzeti in dodeljeni drugim dr\xc5\xbeavam._NEWLINE_Nova imena so dobile ladje-hulki: Krka, Neretva, Skradin, Krivo\xc5\xa1ije, Prvi\xc4\x87, stara oklopnja\xc4\x8da Kronprinz erzherzog Rudolf je dobila ime Kumbor, pomo\xc5\xbena ladja Gigant je bila preimenovana v Mo\xc4\x87ni, vodonosec Najade pa v Sitnico._NEWLINE_Torpedovke so, tako kot v avstro-ogrski vojni mornarici ostale brez imena in so imele samo \xc5\xa1tevil\xc4\x8dno oznako. \xc5\xa0tiri torpedovke s prej\xc5\xa1njo oznako T (zgrajene v Trstu) so bile uvr\xc5\xa1\xc4\x8dene v floto z novimi oznakami T-1 do T-4, druge \xc5\xa1tiri torpedovke s prej\xc5\xa1njo oznako oznake F (zgrajene v Reki) pa so dobile oznake od T-5 do T-8. V \xc5\xbeargonu mornarice so bile poimenovane kot \xc2\xbbtriestinke\xc2\xab\xc2\xa0in \xc2\xbbfiumane\xc2\xab. Preostale \xc5\xa1tiri, \xc5\xbee tedaj popolnoma zastarele in iztro\xc5\xa1ene, so dobile oznake od T-9 do T-11._NEWLINE_Kasnej\xc5\xa1a kupljena plovila (1923), minopolagalci, so dobili imena ptic plenilk: Jastreb, Kobac, Orao, Soko, Galeb in Labud (predhodno Gavran). Lahka kri\xc5\xbearka Niobe (1926) je dobila ime Dalmacija, novozgrajeni ru\xc5\xa1ilci pa  imena mest: Dubrovnik, Beograd, Zagreb in Ljubljana. Motorne torpedovke so dobile imena planin: Dinara, Durmitor, Kajmak\xc4\x8dalan, Orijen, Rudnik, Suvobor, Triglav in Velebit, medtem ko so podmornice dobile imena Hrabri, Neboj\xc5\xa1a, Smeli in Osvetnik. Polagalci min, zgrajeni leta 1930 v Kraljevici, so nosili imena z isto za\xc4\x8detno \xc4\x8drko: Malinska, Meljine, Mljet, Marjan in Mosor._NEWLINE_Pomo\xc5\xbena plovila so dobila imena, ki so ozna\xc4\x8devala njihov namen: Spasilac je bila ladja za re\xc5\xa1evanje podmornic, Zmaj mati\xc4\x8dna ladja za hidroavione, vla\xc4\x8dilci pa so nosili imena svojih delovnih zna\xc4\x8dilnosti: Sna\xc5\xbeni, Jaki, Marljivi, Ustrajni. Ladja (nekdanji gr\xc5\xa1ki Paxo), kupljena na Krfu za potrebe srbske vojske, je do leta 1932 nosila simboli\xc4\x8dno ime Srbija._NEWLINE_\xc5\xa0tevil\xc4\x8dne oznake plovil so bile enomestne \xc5\xa1tevilke, ki so se za vsak razred za\xc4\x8denjale od 1. Ve\xc4\x8dja plovila, ru\xc5\xa1ilci in polagalci min, niso imeli \xc5\xa1tevil\xc4\x8dne oznake in so nosili na premcu (napisano v latinici in cirilici) enobesedno ali dvobesedno kombinacijo imena, tako tudi na krmi. Kri\xc5\xbearka Dalmacija je imela izpisano samo ime.'